
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 




Р Е Ш Е Н И Е
№  РС-955-19-043

Днес, 13.05.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:
Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано по сигнал с рег. № ЦУ01/С-955/23.12.2019г. 
Сигналът е насочен срещу Петър Филипов – общински съветник при Общински съвет (ОбС) – А., Георги  Хаджиламбрев – общински съветник при Общински съвет – А. и Васил Бураджиев - общински съветник при Общински съвет – А.. 
По същество, твърденията в сигнала са, че Петър Филипов, собственик на ********** има сключен договор за концесия на животински пазар с община А. Същият извършва снегопочистване в А. с негови машини и има наета с договор общинска земя за обработване.
Георги Хаджиламбрев, като председател на ********************* - А., има сключени договори с община А. за общински язовири и предлага, участва и гласува на общинска сесия, като получава лично 2000 лв. През м. декември 2019 г., съпругата му сключва договор с община А., за наем на кабинет за лекарска практика.
Синът на Васил Бураджиев - общински съветник в Общински съвет А.,  държи общинския ресторант под наем в сградата на общината, където с лобиране на баща му–Васил Бураджиев, се провеждат всички коледни партита на общината и Общински съвет А. Същият има сключен договор за кетъринг обслужване на община А. и Общински съвет А.
Към сигнала са приложени копия на фирмени досиета на **********************.
С оглед твърденията в сигнала, Комисията е изискала и събрала следните доказателства: доказателства за служебното качество на Петър Филипов – общински съветник при Общински съвет – А., мандат 2015-2019г. и 2019-2023г., Георги  Хаджиламбрев – общински съветник при Общински съвет – А., мандат 2015-2019г. и 2019-2023г. и Васил Бураджиев - общински съветник при Общински съвет – А., мандат 2015-2019г. и 2019-2023г., договор за концесия на животински пазар – А., сключен между община А. **********, договори за снегопочистване на община А., сключени с Петър Филипов в периода от м. януари 2017 г. – до м. януари 2020 г. вкл., договори за наем на общинска земеделска земя общинска собственост, сключени между община А. и Петър Филипов за периода от м. януари 2017 г. – до м. януари 2020 г. вкл., Решение № 1667/21.11.2018 г. на Общински съвет – А., протокол от поименното гласуване и тръжната документация по процедура за сключване на договор за наем на земеделска земя от 17.08.2019 г., договори за наем на кабинет за лекарска практика, сключен между община А. и Т. Х., за периода от м. януари 2017 г. – до м. януари 2020 г. вкл., договори за наем на ресторант, находящ се в сградата на община А., както и договори за обслужване с кетъринг на община А. и Общински съвет А., сключени в периода от м. януари 2017 г. – до м. януари 2020 г. вкл., Решения на Общински съвет А., касаещи ************ за периода от м. януари 2017 г. – до м. януари 2020 г., протоколи от заседанията на които са взети решенията и списък с поименно гласувалите, както и Протоколи от заседанията на Постоянната комисия по здравеопазване и социални дейности, на които са обсъждани проектите на решенията, касаещи ************ за периода от м. януари 2017 г. – до м. януари 2020 г.; Писмо с вх. № ЦУ01/6787/28.04.2020 г. на КПКОНПИ от Председателя на Общински съвет – А.
Приобщени са доказателства от производство, образувано по сигнал ЦУ01/С-66/23.01.2020 г., а именно: Протокол № 2 от 17.12.2019 г., протокол №4 от 21.01.2020 г. и Протокол № 3 от 09.08.2020г.  на Постоянната комисия по предотвратяване и установяване на конфликт на интереси и противодействие на корупцията при Общински съвет – А.
Служебно е направена справка в НБД „Население“ и Търговски регистър.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице с посочени имена, ЕГН, адрес, телефон и електронен адрес.
Петър Филипов е общински съветник в Общински съвет – А., мандат 2015-2019 г. и 2019-2023 г., видно от приложените клетвени листа от 18.11.2015г. и 11.11.2019 г.
Георги  Хаджиламбрев е общински съветник в Общински съвет – А., мандат 2015-2019 г. и 2019-2023 г., видно от приложените клетвени листа от 09.11.2015г. и 11.11.2019 г.
Васил Бураджиев е общински съветник в Общински съвет – А., мандат 2019-2023 г., видно от приложения клетвен лист от 11.11.2015г.

Съгласно справка от Търговски регистър, Петър Филипов е физическо лице-търговец с фирма ************. 
Съгласно Договор за концесия, сключен на 29.12.2008 г. между Х. Г. – кмет на община А. и ************, същият е със срок от 25 години.
Във връзка с Докладна записка вх. № ДЗ-516/05.11.2018г. от заместник-кмета на община А., Общински съвет А. с Решение № 1667, по Протокол №50 от 21.11.2018 г., определя земите от общинския поземлен фонд (ОПФ), без мери, пасища и ливади, които могат да се отдават под наем или аренда и началните тръжни цени за отдаването на свободните земеделски земи. От приложения списък с поименно гласувалите е видно, че Петър Филипов е гласувал „ЗА“ приемане на решението.
На основание Решение № 1667/21.11.2018 г. на Общински съвет А., чл. 7,8 и 11, ал.2 от Наредбата за стопанисване, управление и разпореждане със земи от ОПФ и чл. 44, ал. 2 от ЗМСМА, Е. К. - кмет на община А., издава Заповед № А-439/12.03.2019 г., с която нарежда да се организира и проведе публичен търг с явно наддаване за отдаване под наем на 60 бр. земеделски земи от ОПФ в землището на с. Д. по приложения списък и начални тръжни цени, съгласно решението на общински съвет - А., който търг ще се проведе на 09.04.2019 г. от 14:00 часа в зала 601 на IV етаж в сградата на община А. Тръжната документация е одобрена от кмета на общината. 
В седмичното издание на вестник „********“, бр. 957 от 22-28 март 2019 г. и интернет страницата на общината е публикувана обява за публичния търг с условията за участие. 
Със Заповед № А-611/02.04.2019 г., М. В. – заместник-кмет на община А. е назначила Комисия, която да подготви и проведе публичния търг, обявен със Заповед № А-439/12.03.2019 г. на кмета на общината.
Видно от Протокол от 09.04.2019 г. г. на комисията, провела търга при община А., за участие в търга има закупена една документация от ************. Участникът е допуснат до участие и е обявен за спечелил търга за част от обявените за продажба имоти, а именно с КИ 21676.22.63, 22.64, 22.112, 22.127, 22.128, 22.129, 22.130, 24.59, 30.97, 30.101, 30.104, 30.105, 30.111, 30.112, 30.117, 30.122, 30.127, 30.128, 31.2, 31.3, 31.4, 31.5, 31.6, 31.7, 31.8, 31.9, 31.10, 31.12, 31.13, 31.14, 31.15, 31.16, 31.17, 31.18, 31.27, 31.28, 31.29, 31.30, 31.32, 31.33, 22.87, 22.97, 22.108, 22.109 и 31.19. За останалите имоти, търгът се счита за непроведен поради липсата на кандидати.
На 17.08.2019 г., между кмета на община А. и **************** е сключен е договор за наем на земеделска земя от ОПФ  в размер на 136,341 дка, представляваща имоти с КИ 21676.22.63, 22.64, 22.112, 22.127, 22.128, 22.129, 22.130, 24.59, 30.97, 30.101, 30.104, 30.105, 30.111, 30.112, 30.117, 30.122, 30.127, 30.128, 31.2, 31.3, 31.4, 31.5, 31.6, 31.7, 31.8, 31.9, 31.10, 31.12, 31.13, 31.14, 31.15, 31.16, 31.17, 31.18, 31.27, 31.28, 31.29, 31.30, 31.32, 31.33, 22.87, 22.97, 22.108, 22.109 и 31.19.
С писмо вх. № ЦУ01/1165/23.01.2020 г. на КПКОНПИ, председателят на Общински съвет – А. е удостоверил, че Петър Филипов няма сключени договори за снегопочистване с община А.

Съгласно Договор за наем на недвижим имот – частна общинска собственост, сключен на 30.08.2013 г., между кмета на община А. и ********************** – амбулатория за индивидуална практика за първична медицинска помощ“, имот – помещения с обща площ от 26,44 кв. м. находящи се в сграда на ул. „**************“ №…, гр. А., с предназначение – извършване на здравни дейности - амбулатория за индивидуална практика за първична медицинска помощ и е отдаден под наем за срок от 10 години. Имотът се ползва почасово, съвместно с д-р С. В.
Видно от направената справка в регистър НБД Население, Георги  Хаджиламбрев и Т. Х. са съпруг и съпруга, Акт за брак № ……/…….. г.
Видно от служебно направената справка в Търговския регистър, ****************, ЕИК: ********, е ЮЛНЦ, вписано в регистъра на юридически лица с нестопанска цел като дружество, създадено с цел устойчиво стопанисване на дивеча и рибата в предоставените му ловностопански райони и водни обекти в съответствие със ЗЛОД и ЗРА, поддържане на биологичното разнообразие от дивеч и риба, определено за извършване на дейност в обществена полза, като орган на управление са Общо събрание, управителен и контролен съвет. Представляващ сдружението е вписан Георги  Хаджиламбрев от 27.06.2018 г.
Видно от Решение № 1890, по Протокол №59 от заседание проведено на 24.04.2019 г. на Общински съвет А., от общо 33 общински съветници са присъствали 33, от които 30 са гласували „ЗА“ приемане на решението, с което е учредено безвъзмездно право на ползване върху поземлен имот частна общинска собственост; АЧОС № 3887/19.01.2012г.), с КИ № 00702.7.8, местност К., площ от 402 кв. м., трайно предназначение:  за водностопанско, хидромелиоративно съоръжение на *******************, представлявано от Георги Хаджиламбрев, за срок от 10 години. От приложения към решението протокол на поименно гласувалите, се установи, че Георги Хаджиламбрев не е гласувал при приемане на решението.
Видно от Решение № 2139 по Протокол № 67 от заседание, проведено на 09.10.2019 г. на Общински съвет А., от общо 33 общински съветници са присъствали 30, от които 28 са гласували „ЗА“ приемане на решението с което по предложение с вх. № С-34/18.09.2019 г. от Ф. К. – Председател на Постоянната комисия по Здравеопазване и социални дейности, във връзка със заявление от д-р Георги Хаджиламбрев – Председател на УС на ************** с вх. № М-67/04.09.2019 г., е отпусната еднократна финансова помощ в размер на 2000 лв. на Георги Хаджиламбрев – Председател на *************** за възстановяване на щетите по сграда, намираща се в землището на с. Избеглии, следствие на възникнал пожар. От приложения към решението протокол на поименно гласувалите, се установи, че Георги Хаджиламбрев не е гласувал при приемане на решението. 
Видно от приложеното с Протокол № 4 от 21.01.2020 г. на Постоянната комисия по предотвратяване и установяване на конфликт на интереси и противодействие на корупцията при Общински съвет – А. писмо с вх. № С-9/21.01.2020г. на ОбС А., д-р Георги Хаджиламбрев удостоверява, че *************** е ЮЛНЦ в обществена полза, като управителен орган е Управителния съвет на сдружението. Членовете на Управителния съвет работят на обществени начала, доброволно, безвъзмездно и не получават никакви възнаграждения. Заявява, че на взетото през октомври 2019 г. решение от Общински съвет – А. за финансово подпомагане на ****************, в размер на 2000 лв.за преодоляване на щетите от пожар, не е участвал лично в гласуването на решението. Посочва, че междувременно дружеството е успяло да намери и отдели собствени средства за ремонта и през м. декември 2019 г., при превеждане на сумата от община А., същата е върната на общината по банков път. 

Съгласно Договор за наем на недвижим имот, между община А., представлявана от д-р Е. К. – кмет на общината и ************, с ЕИК: **********, представлявано от Георги Бураджиев, същият е сключен на 25.10.2017 г., за отдаване под наем на обект „Ресторант – стол“, обособена част от недвижим имот – публична общинска собственост, помещения с обща площ 366,46 кв.м. и оборудване, находящи се на първия етаж в сградата на община А., с административен адрес: пл. „**************“ № …. Договорът е сключен за срок от 5 години.
Видно от направената справка в регистър НБД Население, Васил Бураджиев е баща на Г. Б.
С писмо вх. № ЦУ01/1165/23.01.2020 г. на КПКОНПИ, председателят на Общински съвет – А. е удостоверил, че Васил Бураджиев не е бил общински съветник в Общински съвет – А. за мандат 2015-2019 г., като също така община А. няма сключен договор за кетъринг с ресторант, находящ се в сградата на община А., стопанисван от ************* с управител Г.  Б.
С писмо вх. № ЦУ01/6787/28.04.2020 г. на КПКОНПИ, председателят на Общински съвет – А. е удостоверил, че за периода от м. януари 2017г. до настоящия момент Общински съвет – А. не е вземал решения, касаещи концесия на животински пазар А., както и за отдаване под наем на недвижим имот – частна общинска собственост, находящи се в сграда на ул. „**************“ №…, гр. А., с предназначение – извършване на здравни дейности, амбулатория за индивидуална практика за първична медицинска помощ. Също така не са взети решения относно отдаване под наем на обект „Ресторант – стол“, обособена част от недвижим имот – публична общинска собственост, помещения с обща площ 366,46 кв.м. и оборудване, находящ се на първия етаж в сградата на община А., с административен адрес: пл. „***************“ № …, за периода от м. януари 2019 до настоящия момент.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 2 от ЗПУКИ (отм.), респективно чл. 52 - 54 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респективно лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ(отм.), респективно чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Съгласно разпоредбата на чл. 33, ал.1, т. 2 и т. 3 от Закона за местното самоуправление и местната администрация (ЗМСМА), общинският съветник има право да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения, както и да участва в обсъждането и решаването на всички въпроси от компетентността на съвета. Съгласно разпоредбата на чл. 21, ал. 1, т. 8 от с.з., е приемането на решения за придобиване, управление и разпореждане с общинско имущество.
Петър Филипов в качеството си на общински съветник при Общински съвет А. е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по чл.6, ал.1, т.32 от ЗПКОНПИ, поради което КПКОНПИ е компетентна да се произнесе относно наличието или липсата на конфликт на интереси по отношение на нея. 
Георги Хаджиламбрев, в качеството си на общински съветник при Общински съвет А. е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по чл.6, ал.1, т.32 от ЗПКОНПИ, поради което КПКОНПИ е компетентна да се произнесе относно наличието или липсата на конфликт на интереси по отношение на нея. 
Васил Бураджиев, в качеството си на общински съветник при Общински съвет А. е лице, заемащо висша публична длъжност по чл.6, ал.1, т.32 от ЗПКОНПИ.

По отношение на твърденията за сключен договор за концесия на животински пазар  между община А. и ************,  се установи, че същият е сключен на 29.12.2008 г. и е със срок за 25 години. 
Видно от писмо с вх. № ЦУ01/6787/28.04.2020 г. на КПКОНПИ, председателят на Общински съвет – А. е удостоверил, че за периода от м. януари 2017г. до настоящия момент Общински съвет – А. не е вземал решения, касаещи концесия на животински пазар А., от което следва, че не са упражнени правомощия от Петър Филипов във връзка със сключен договор за концесия на животински пазар – А.
От горното следва, че е налице само един от елементите от състава на конфликт на интереси по чл. 2 от ЗПУКИ (отм.), респективно чл.52 от ЗПКОНПИ, а именно - лице, заемащо висша публична длъжност. Не са налице, обаче, другите два елемента - наличието на релевантен частен интерес и упражнени от лицето, заемащо висша публична длъжност правомощия по служба.
Липсата на който и да е елемент от състава, води и до липсата на конфликт на интереси.
По отношение на твърденията, че Петър Филипов извършва снегопочистване в А. със собствени машини, се установи, че същият няма сключени договори за снегопочистване с община А., поради което при евентуално гласуване на решение в Общински съвет А., свързано със снегопочистване на община А., не би могло решението да бъде акт в полза на Филипов.
По отношение на твърденията за наета с договор общинска земя за обработване, в хода на производството се установи, че Петър Филипов, в качеството си на общински съветник в Общински съвет - А., е упражнил правомощията си на общински съветник, произтичащи от разпоредбата на чл. 33, ал. 1, т. 3 от ЗМСМА, при гласуването и приемането на Решение № 1667, по Протокол №50 от 21.11.2018 г., с което се определят земите от общинския поземлен фонд (ОПФ), без мери, пасища и ливади, които могат да се отдават под наем или аренда съгласно приложен списък и началните тръжни цени за отдаването на свободните земеделски земи.Упражнените правомощия от страна на Петър Филипов, в качеството му на общински съветник в Общински съвет - А., при гласуване на Решение № 1667, по Протокол №50 от 21.11.2018 г. не са в негов частен интерес или в интерес на свързано с него лице.
Това е така, тъй като решението е принципно и няма за пряка последица разпореждане с имотите. То е част от сложен фактически състав по продажбата на имоти – общинска собственост, изразяващ се в провеждането на цяла процедура, при допълнително обявени условия, проведена от кмета на общината и определена комисия, в която Филипов няма участие. От решението, с което се открива тръжната процедура, не произтичат никакви конкретни облаги по смисъла на чл. 54 от ЗПКОНПИ за гласувалия общински съветник. Тръжната процедура е открита за неограничен кръг субекти и със самото приемане на решението на общинския съвет не се създават предпоставки, които да доведат до предимство и поставянето в по-благоприятно положение на някой от потенциалните участници в търга. Към момента на приемането на решението не е било възможно да се предвиди колко участници ще участват в публичния търг или да се ограничи броя им, кои от тях ще бъдат допуснати, какви условия ще предложат и чия оферта ще бъде предпочетена. Възможността да бъдат закупени имотите е възникнала за всички правни субекти, участващи в търга, поради което не може да се приеме, че решението на Общински съвет - А. е акт в полза на Филипов. Определеният размер на началната тръжна цена като реквизит на решението също не дава никакво преимущество за него. По този начин за общинския съветник, което е само един от потенциалните много участници в процедурата, не е създадено предимство или по-благоприятно положение, поради което не може да се обоснове и наличие на частен интерес при гласуването на Петър Филипов (В този смисъл Решение № 4924 от 09.04.2013г. на ВАС, Решение № 13332 от 15.10.2013г. на ВАС, Решение № 833 от 26.01.2015г. на ВАС, Решение № 1954 от  12.04.2014г. на ВАС и Решение № 12083 от 13.10.2014г. на ВАС).
Налице са два от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност и упражнени от него правомощия по служба. Липсва обаче третият елемент – наличието на релевантен частен интерес, който би могъл да повлияе върху безпристрастното и обективно изпълнение на правомощията  по служба от страна на Филипов.
Липсата на частен интерес от упражнените правомощия по служба от страна на лицето, заемащо публична длъжност в свой личен или на свързани с него лица по смисъла на §1, т. 15 от ДР на ЗПКОНПИ, води до липса на конфликт на интереси.

От събраните доказателства се установи, че Георги Хаджиламбрев и Т. Х. са свързани лица по смисъла на § 1, т. 1 от ДР на ЗПУКИ (отм.), респективно §1, т. 15 от ДР на ЗПКОНПИ.
Наличието на свързани лица само по себе си не представлява конфликт на интереси. Свързаността създава риска от такъв в случаите, при които лицето, заемащо публична длъжност, упражнява правомощия или изпълнява задължения по служба в частен интерес на свързаното с него лице.
По отношение на твърденията за сключен Договор за наем на недвижим имот – частна общинска собственост, между кмета на община А. и ***************** – амбулатория за индивидуална практика за първична медицинска помощ“, се установи, че същият е сключен на 30.08.2013 г.
Видно от писмо с вх. № ЦУ01/6787/28.04.2020 г. на КПКОНПИ, председателят на Общински съвет – А. е удостоверил, че за периода от м. януари 2017г. до настоящия момент Общински съвет – А. не е вземал решения, касаещи Договор за наем на недвижим имот – частна общинска собственост, находящ се в сграда на ул. „******************“ №…, гр. А., с предназначение – извършване на здравни дейности, амбулатория за индивидуална практика за първична медицинска помощ. от което следва, че не са упражнени правомощия от Георги Хаджиламбрев във връзка със сключения от свързаното с него лице – Т. Х. договор за наем на недвижим имот – частна общинска собственост, с предназначение - амбулатория за индивидуална практика за първична медицинска помощ.
От горното следва, че е налице само един от елементите от състава на конфликт на интереси по чл. 2 от ЗПУКИ (отм.), респективно чл.52 от ЗПКОНПИ, а именно - лице, заемащо висша публична длъжност. Не са налице, обаче, другите два елемента - наличието на релевантен частен интерес и упражнени от лицето, заемащо висша публична длъжност правомощия по служба.
Липсата на който и да е елемент от състава, води и до липсата на конфликт на интереси. 
От събраните доказателства се установи, че членовете на Управителния съвет на ************** работят на обществени начала, доброволно и безвъзмездно, следователно липсва финансова обвързаност между *****************  и Георги Хаджиламбрев, като член и председател на Управителния съвет на ************** и свързаност по смисъла на §1, т.15, б. „б“ от ДР на ЗПКОНПИ.
От събраните доказателства се установи, че Георги Хаджиламбрев не е участвал в гласуването на Решение № 1890, по Протокол №59 от заседание проведено на 24.04.2019 г. на Общински съвет А., с което е учредено безвъзмездно право на ползване върху поземлен имот частна общинска собственост; АЧОС № 3887/19.01.2012г.), с КИ № 00702.7.8, местност К., площ от 402 кв. м., трайно предназначение:  за водностопанско, хидромелиоративно съоръжение на *********************, както и при гласуването на Решение № 2139 по Протокол № 67 от заседание, проведено на 09.10.2019 г. на Общински съвет А., с което е отпусната еднократна финансова помощ в размер на 2000 лв. на Георги Хаджиламбрев – Председател на **************** за възстановяване на щетите по сграда, намираща се в землището на с. Избеглии, следствие на възникнал пожар. Освен това отпуснатата сума е върната по банков път на община А. в пълен размер в деня на получаването й.
 Липсата на упражнени правомощия по служба, като една от трите кумулативни предпоставки за да е налице конфликт на интереси, води до невъзможност за реализиране на фактическия състав на конфликта на интереси като административно нарушение по ЗПКОНПИ.

От събраните доказателства се установи, че Васил Бураджиев и Г. Б. са свързани лица по смисъла на §1, т. 15 от ДР на ЗПКОНПИ.
Наличието на свързани лица само по себе си не представлява конфликт на интереси. Свързаността създава риска от такъв в случаите, при които лицето, заемащо публична длъжност, упражнява правомощия или изпълнява задължения по служба в частен интерес на свързаното с него лице.
По отношение на твърденията за сключен Договор за наем на недвижим имот, между община А., представлявана от д-р Е. К. – кмет на общината и ************, с ЕИК: **********, представлявано от Г. Б., за отдаване под наем на обект „Ресторант – стол“, обособена част от недвижим имот – публична общинска собственост, помещения с обща площ 366,46 кв.м. и оборудване, находящ се в сградата на първия етаж на община А., с административен адрес: пл. „***************“ № …, се установи, че същият е сключен на 25.10.2017 г. за срок от 5 г. От приложените доказателства е видно, че по време на сключване на договора, Васил Бураджиев не е заемал длъжността общински съветник.
Видно от писмо с вх. № ЦУ01/6787/28.04.2020 г. на КПКОНПИ, председателят на Общински съвет – А. е удостоверил, че за периода от м. януари 2017г. до настоящия момент Общински съвет – А. не е вземал решения, касаещи Договор за наем на обект „Ресторант – стол“, обособена част от недвижим имот – публична общинска собственост, помещения с обща площ 366,46 кв.м. и оборудване, находящ се в сградата на първия етаж на община А., с административен адрес: пл. „***********“ № …, от което следва, че не са упражнени правомощия от Васил Бураджиев, във връзка със сключения от свързаното с него лице – Г. Б. договор за наем на обект „Ресторант – стол“, обособена част от недвижим имот – публична общинска собственост, находящ се в сградата на първия етаж на община А..
Също така с писмо вх. № ЦУ01/1165/23.01.2020 г. на КПКОНПИ, председателят на Общински съвет – А. е удостоверил, че община А. няма сключен договор за кетъринг с ресторант, находящ се в сградата на община А., стопанисван от ********* с управител Г. Б.
От горното следва, че е налице само един от елементите от състава на конфликт на интереси по чл.52 от ЗПКОНПИ, а именно - лице, заемащо висша публична длъжност. Не са налице, обаче, другите два елемента - наличието на релевантен частен интерес и упражнени от лицето, заемащо висша публична длъжност правомощия по служба.
Липсата на който и да е елемент от състава, води и до липсата на конфликт на интереси. 

Предвид гореизложеното и на основание чл.74, ал.1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество

РЕШИ:

НЕ УСТАНОВЯВА конфликт на интереси по отношение на Петър Филипов с ЕГН **************, общински съветник при Общински съвет – А. и в това му качество лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по чл.6, ал.1, т.32 от ЗПКОНПИ, във връзка със сключен договор за концесия на животински пазар  между община А. и ************, поради липса на упражнени правомощия по служба.
	
НЕ УСТАНОВЯВА конфликт на интереси по отношение на Петър Филипов с ЕГН **********, общински съветник при Общински съвет – А. и в това му качество лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по чл.6, ал.1, т.32 от ЗПКОНПИ, във връзка с гласуването и приемането на Решение № 1667, по Протокол №50 от заседание на Общински съвет – А., проведено на 21.11.2018 г., поради липса на частен интерес.
	
 НЕ УСТАНОВЯВА конфликт на интереси по отношение на Георги  Хаджиламбрев с ЕГН *************, общински съветник при Общински съвет – А. и в това му качество лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по чл.6, ал.1, т.32 от ЗПКОНПИ, във връзка със сключен Договор за наем на недвижим имот – частна общинска собственост, между кмета на община А. и **************** – амбулатория за индивидуална практика за първична медицинска помощ“, както и при гласуването на Решение № 1890, по Протокол №59 от заседание проведено на 24.04.2019 г. на Общински съвет А. и Решение № 2139 по Протокол № 67 от заседание, проведено на 09.10.2019 г. на Общински съвет А., поради липса на упражнени правомощия по служба.

НЕ УСТАНОВЯВА конфликт на интереси по отношение на Васил Бураджиев с ЕГН *************, общински съветник при Общински съвет – А. и в това му качество лице, заемащо висша публична длъжност по чл.6, ал.1, т.32 от ЗПКОНПИ, във връзка със сключен Договор за наем на обект „Ресторант – стол“, обособена част от недвижим имот – публична общинска собственост, помещения с обща площ 366,46 кв.м. и оборудване, находящ се в сградата на първия етаж на община А., поради липса на упражнени правомощия по служба.

Препис от решението да се изпрати на Окръжна прокуратура П., с оглед преценка за реализиране на правомощията й по чл. 76, ал. 2 от ЗПКОНПИ.
	
С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


	
КОМИСИЯ:

	ПРЕДСЕДАТЕЛ:……………П………………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………П……/АНТОН СЛАВЧЕВ/

ЧЛЕН:………………………П……………....…/ПЛАМЕН ЙОЦОВ/

ЧЛЕН:……………………П..……………....…/СИЛВИЯ КЪДРЕВА

